২৪৫ সাংসদের রাজ্যসভায় বর্তমানে কংগ্রেসের সদস্য সংখ্যা মাত্র ৪৫। অন্য দিকে তৃণমূলকে সমর্থনের ইঙ্গিত রয়েছে ওড়িশার মুখ্যমন্ত্রী বিজু পট্টনায়েকের বিজু জনতা দল (বিজেডি) এবং তেলঙ্গনার শাসক দল টিআরএস-এর পক্ষ থেকে। এ ধরনের আঞ্চলিক দলগুলি ২০১৯-এ অ-বিজেপি এবং অ-কংগ্রেস জোট গঠনে মমতার প্রতি পূর্ণ সমর্থন জানাতে পারে বলে রাজনৈতিক মহলের অনুমান। তাদের মতে, রাজ্যসভার ডেপুটি চেয়ারপার্সন নির্বাচনই তাদের কাছে হয়ে উঠতে পারে অন্যতম মহড়া। এর আগে উত্তরপ্রদেশের উপনির্বাচনে একাধিক বিজেপি-বিরোধী রাজনৈতিক দল একজোট হয়ে সাফল্যা পেয়েছে। কিন্তু তা ছিল নিতান্তই একটি রাজ্যের গণ্ডি আবদ্ধ। এ বার রাজ্যসভায় তৃণমূলনেত্রীর নেতৃত্বকে মান্যতা দিয়ে কংগ্রেস মৃদু ইঙ্গিত দিয়ে রাখল লোকসভারও।